ຣັດເຊຍ​ ແລະຝຣັ່ງ ຖົກຖຽງກັນ ກ່ຽວກັບ ການຖິ້ມລະເບີດ ໃສ່ພົນລະເຮືອນ ຢູ່ຊີເຣຍ
ຝຣັ່ງກ່າວວ່າ ຣັດເຊຍໂຈມຕີ ທາງອາກາດ ໃສ່ພົນລະເຮືອນ ແຕ່ນາຍົກ Medvedev ໄດ້ປະຕິເສດວ່າ ຣັດເຊຍບໍ່ໄດ້ໂຈມຕີ.
ນາຍົກລັດຖະມົນຕີຣັດເຊຍ ກ່າວວ່າ ການກ່າວຫາວ່າປະເທດ ຂອງທ່ານ ຖິ້ມລະເບີດໃສ່ພົນລະເຮືອນຢູ່ໃນຊີເຣຍນັ້ນ ແມ່ນບໍ່ ເປັນຄວາມຈິງ ໃນການຖະແຫຼງທີ່ກອງປະຊຸມຄວາມໝັ້ນຄົງຢູ່ນະຄອນມິວນິກ ໃນວັນເສົາມື້ນີ້ ທ່ານ Dmitry Medvedev ກ່າວວ່າ ບໍ່ມີຫລັກ ຖານໃດໆສະແດງໃຫ້ເຫັນກ່ຽວກັບການຖິ້ມລະເບີດເລີຍ ທ່ານໃຫ້ຄວາມເຫັນດັ່ງກ່າວຫລັງຈາກນາຍົກລັດຖະມົນຕີຝຣັ່ງ ທ່ານ Manuel Valls ຮຽກຮ້ອງໃຫ້ຣັດເຊຍຢຸດເຊົາການຖິ້ມລະ ເບີດໃສ່ພົນລະເຮືອນຢູ່ໃນຊີເຣຍໂດຍເວົ້າວ່າມັນເປັນເລື້ອງສຳ ຄັນເພື່ອໃຫ້ມີການບັນລຸການແກ້ໄຂແບບສັນຕິ ນາຍົກລັດຖະມົນຕີຣັດເຊຍ ແລະຝຣັ່ງ ແມ່ນຮວມຢູ່ໃນ ບັນດາຄະນະຜູ້ແທນ ຈາກຢູໂຣບ ສະຫະລັດແລະຈາກປະເທດອື່ນໆປະຊຸມກັນຕື່ມອີກໃນວັນເສົາມື້ນີ້ໃນຄວາມພະຍາຍາມ ເພື່ອຫາທາງຍຸຕິຄວາມຮຸນແຮງທີ່ດຳເນີນມາເປັນເວລາເກືອບຫ້າປີ ຢູ່ໃນປະເທດຊີເຣຍ ໃນມື້ວານນີ້ ບໍ່ເທົ່າໃດຊົ່ວໂມງຫລັງຈາກພວກຜູ້ນຳຂອງໂລກໄດ້ປະກາດກ່ຽວກັບຂໍ້ຕົກລົງ ທີ່ກອງປະຊຸມເພື່ອຊຸກຍູ້ໃຫ້ມີການຍຸຕິການເປັນປໍລະປັກກັນຢູ່ໃນຊີເຣຍພາຍໃນເວລານຶ່ງ ອາທິດຊຶ່ງການຕົກລົງດັ່ງກ່າວນີ້ແມ່ນພວມຈະໄດ້ຮັບການທົດສອບ ໃນການໃຫ້ສຳພາດທີ່ພິມເຜີຍແຜ່ໃນວັນສຸກວານນີ້ ປະທານາທິບໍດີຊີເຣຍ ທ່ານ Bashar al-Assad ກ່າວຕໍ່ອົງການຂ່າວຝຣັ່ງວ່າ ກຳລັງຂອງທ່ານ ມີແຜນການ ທີ່ຈະເຂົ້າຍຶດເອົາ ເຂດຕ່າງໆ ໃນທົ່ວປະເທດຄືນ ຊຶ່ງໄດ້ພາໃຫ້ ມີຄວາມສົງໄສເພີ້ມຕື່ມ ກ່ຽວກັບຄວາມໝັ້ນ ໝາຍຂອງພັກຝ່າຍຕ່າງໆ ທີ່ຈະຍຸຕິບັນຫາຂັດແຍ້ງນີ້ ທ່ານ Assad ເວົ້າວ່າ ການເຂົ້າຍຶດເອົາເຂດຕ່າງໆ ໃນທົ່ວປະເທດຄືນ ອາດຈະໃຊ້ເວລາ ດົນນານ ປະທານາທິບໍດີຊີເຣຍກ່າວວ່າ ທ່ານສະໜັບສະໜຸນການດຳເນີນຄວາມພະຍາ ຍາມເພື່ອສ້າງສັນຕິພາບແຕ່ກໍເຕືອນວ່າ ການເຈລະຈາບໍ່ໄດ້ໝາຍຄວາມວ່າ ພວກເຮົາຈະ ຢຸດເຊົາການປາບປາມພວກກໍ່ການຮ້າຍ